Тези деца могат само да мечтаят за детство | От света | DW | 01.06.2017
Тези деца могат само да мечтаят за детство
Зейнабу е на девет години. Малкото момиче от едно село в Буркина Фасо не ходи на училище, тъй като има вроден недъг. Лечение семейството не може да си позволи. У дома Зейнабу се грижи за братчето си и сплита сламени метли за продан.
Тъжно второ място за децата на България
527 000 българчета или близо половината от децата в България са застрашени от бедност или социална изолация, сочат данните на Евростат за 2015. По-зле е само Румъния. Но преди 5 години ситуацията е била още по-стряскаща. (17.11.2016)
Гладуващи деца и разпадащи се животински трупове в опустошените земи. 17 млн. души в Източна Африка са застрашени от глад. Катастрофата обаче е не по вина на климата, а по вина на елитите, коментира Лудгер Шадомски. (11.03.2017)
Правозащитниците от организацията "Спасете децата" се натъкват прекалено често на такива истории в рамките на проучването си за положението на децата в 172 държави по света. Изводът е тъжен: войни, жестоки насилия, прокуждане, детски труд, бракове на невръстна възраст, ранна бременност, недостиг на храна, лошо здравеопазване, бежански вълни - поради всичко това една четвърт от децата по света са лишени от детство.
Най-лошо е положението в Западна и Централна Африка, а на опашката са Нигер, Ангола, Мали, Централноафриканската република и Сомалия. На най-щастливо детство се радват момичетата и момчетата в Норвегия, Словения, Финландия, Холандия и Швеция.
Но какво точно означава „детство”? Правозащитниците от „Спасете децата” смятат, че това са годините, в които малкият човек трябва най-вече да играе, да учи и да развива личността си. Всяко момиче и всяко момче заслужават детство, изпълнено с любов, закрила и грижа, припомнят активистите. Но тези всеизвестни и общоприети норми изобщо не са общовалидни. Всеки ден по света умират 16 000 деца под петгодишна възраст, често пъти от болести, които са лечими. Една четвърт от всички деца под пет години - а това са около 156 милиона - страдат от забавено физическо и психическо развитие поради недохранване.
Едно от стотиците хиляди деца, застрашени от гладна смърт
Но не е само това. Поради страх от насилие само през 2015 година 45 000 деца в Салвадор са престанали да ходят на училище. Най-тежко засегнати от насилията са децата в Сирия, Южен Судан, Сомалия, Централноафриканската република и Колумбия. Правозащитниците предупреждават, че международната общност трябва на всяка цена да се погрижи за тези деца, да се опита да им осигури образование. Защото без образование те няма как да се измъкнат от бедността и болестите. В сравнение с момчетата, момичетата по-често остават без образование. Според някои оценки, около 15 милиона момичета по света никога няма да се научат да четат и пишат.
Всяко дете е важно!
И още нещо: момичетата от бедни семейства често пъти биват принуждавани да се омъжват още в невръстна възраст. Най-често това се случва в Африка на юг от Сахара и в Югоизточна Азия. В Нигер около 60% от момичетата на възраст между 15 и 19 години вече са омъжени, в Бангладеш този процент възлиза на 44.
Детство сред развалините на Алепо
Правозащитниците съобщават още, че 168 милиона деца по света (повече, отколкото всички деца в Европа) са принудени да се трудят, като половината упражняват много опасен труд, включително и с оръжие в ръка. Такова положение е неприемливо през 21 век, смятат правозащитниците. Правителствата са длъжни да инвестират в бъдещето на децата, да им осигуряват закрила, учение, игри, здравеопазване, възможности за развитие на личността, равнопоставеност, повтарят правозащитниците от „Спасете децата”. Всяко дете е важно! - с този призив те се обръщат към онези над 40 държави, където днес се празнува Международният ден на детето.
Ключови думи свят, деца, Ден на детето, 1 юни, война, насилие, глад, образование, болести, бедност, недохранване, детски труд, детство
Permalink http://p.dw.com/p/2dxNp